b'\n_START_ARTICLE_\nCreu de Romany\xc3\xa0\n_START_SECTION_\nDescripci\xc3\xb3\n_START_PARAGRAPH_\nMonument funerari realitzat amb pedra de Girona que es troba empla\xc3\xa7at sobre un basament elevat, amb tres graons d\'acc\xc3\xa9s, i coronat per una creu sostinguda per un fust octogonal i un capitell. La creu \xc3\xa9s decorada amb motius vegetals d\'inspiraci\xc3\xb3 g\xc3\xb2tica que emmarquen els anagrames "JHS" al davant i A (alfa) i O (omega) al darrere. El capitell \xc3\xa9s decorat amb escuts i caps humans de tipus g\xc3\xb2tic.\n_START_SECTION_\nHist\xc3\xb2ria\n_START_PARAGRAPH_\nA la base del monument hi figura una inscripci\xc3\xb3 amb el nom de l\'arquitecte i la data 1904. A la part superior d\'aquesta base, davant de l\'inici del fust, hi ha una segona inscripci\xc3\xb3: "Cons. 15.9.1929. Rest. 6.5.1945".'